**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 1/15.02.2023 година**

С 15 (петнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Актуализирано разпределение на промените по бюджета на община Хитрино за 2022 година.

*Докладва: Нуридин Исмаил- кмет на община Хитрино*

**2.**Приемане на общинска Програма за намаляване риска от бедствия в община Хитрино за периода 2022 – 2025 година.

*Докладва: Илхан Ахмед- зам. кмет на община Хитрино*

**3.**Приемане на отчет за изпълнение на Програмата за управление и разпореждане с имоти, общинска собственост през 2022 година.

*Докладва: Илхан Ахмед- зам. кмет на община Хитрино*

**4.**Приемане на годишна Програма за управление и разпореждане с имоти, общинска собственост.

*Докладва: Илхан Ахмед- зам. кмет на община Хитрино*

**5.**Приемане на годишен Отчет за изпълнение на действащите концесионни договори през 2022 година.

*Докладва: Илхан Ахмед- зам. кмет на община Хитрино*

**6.**Приемане на План за действие на общинските концесии в община Хитрино.

*Докладва: Илхан Ахмед- зам. кмет на община Хитрино*

**7.**Приемане на списък на пасищата, мерите и ливадите от ОПФ (общински поземлен фонд) за общо и индивидуално ползване. Приемане на Годишен план за паша в община Хитрино за стопанската 2022/2023 година.

*Докладва: Илхан Ахмед- зам. кмет на община Хитрино*

**8.**Приемане на годишен отчет за 2022 г. по изпълнение на Плана за действие към „Програма за опазване на околната среда на община Хитрино за периода 2021 – 2028 г.“

*Докладва: Ахмед Ахмед- зам. кмет на община Хитрино*

**9.**Приемане на годишен отчет за 2022 г. по изпълнение на Плана за действие с подпрограми към „Програма за управление на отпадъците в община Хитрино, с период на действие 2021 – 2028 г.“.

*Докладва: Ахмед Ахмед- зам. кмет на община Хитрино*

**10.**Одобряване на годишен доклад за 2022 година за наблюдение на изпълнението на Плана за интегрирано развитие на Община Хитрино за периода 2021-2027 г.

*Докладва: Ахмед Ахмед- зам. кмет на община Хитрино*

**11.**Одобрение на ПУП-ПР в обхват квартал 10 и промяна на улична отсечка ОТ (осева точка) 34 – 48 по плана на село Черна.

*Докладва: Ахмед Ахмед- зам. кмет на община Хитрино*

**12.**Одобряване на ПУП-ПП за Хранителен водопровод на с. Черна.

*Докладва: Ахмед Ахмед- зам. кмет на община Хитрино*

**13.**Одобряване на ПУП-ПП за довеждащ водопровод с. Черна.

*Докладва: Ахмед Ахмед- зам. кмет на община Хитрино*

**14.**Годишен отчет за 2022 година за изпълнение на „Програмата за управление на община Хитрино за мандат 2019 – 2023 година“.

*Докладва: Нуридин Исмаил-кмет на община Хитрино*

**15.**Отчет за дейността на Общински съвет – Хитрино и на неговите комисии за периода 01.01.2022 г. – 31.12.2022 г., мандат 2019 – 2023 г.

*Докладва: М. Ахмед- председател на ОбС Хитрино*

**16.** Докладни записки:

***16.1.****Докладна записка от г-н Нуридин Исмаил – кмет на община Хитрино за подписване на договор за разваляне/прекратяване на договор за дарение ДО-79/15.04.2016 година.*

*Докладва: Нуридин Исмаил-кмет на община Хитрино*

***16.2.****Докладна записка от г-н Нуридин Исмаил – кмет на община Хитрино за одобряване на извършените разходи за командировки на Кмета на община Хитрино и на Председателя на Общински съвет Хитрино.*

*Докладва: Нуридин Исмаил-кмет на община Хитрино*

***16.3.****Докладна записка от г-н Илхан Ахмед – зам. Кмет на община Хитрино за продажба на имот, частна общинска собственост, представляващ УПИ XII-411 (дванадесети за четиристотин и единадесет) в квартал 36 (тридесет и шест) по плана на с. Хитрино, община Хитрино, с площ от 745 кв.м. (седемстотин четиридесет и пет квадратни метра), във връзка с чл. 35, ал. 1 от Закона за общинската собственост.*

*Докладва: Илхан Ахмед- зам. кмет на община Хитрино*

***16.4.****Докладна записка от г-н Илхан Ахмед – зам. Кмет на община Хитрино за даване на съгласие за промяна предназначението на общински имот от публична в частна общинска собственост.*

*Докладва: Илхан Ахмед- зам. кмет на община Хитрино*

***16.5.****Докладна записка от г-н Ахмед Ахмед – зам. Кмет на община Хитрино за даване на съгласие за изработване на ПУП-ПП за елементите на техническата инфраструктура извън границите на урбанизираните територии на обект: Електрически кабел свързващ поземлени имоти с идентификатори 35969.4.303 и 35969.4.305 в село Каменяк, община Хитрино, област Шумен.*

*Докладва: Ахмед Ахмед- зам. кмет на община Хитрино*

***16.6****.Докладна записка от г-н Нуридин Исмаил – кмет на община Хитрино по проект за обект: „Текущ ремонт на Народно читалище „Просвета-1943“ в с. Тимарево, община Хитрино“.*

*Докладва: Нуридин Исмаил-кмет на община Хитрино*

***16.7.****Докладна записка от г-н Нуридин Исмаил – кмет на община Хитрино за изплащане на еднократна финансова помощ за пострадалото население, вследствие от опустошителното земетресение в южната част на Република Турция.*

*Докладва: Нуридин Исмаил-кмет на община Хитрино*

**17.**Питане.

**ПО ПЪРВА ТОЧКА ОТ ДНЕВНИЯ РЕД**

Актуализирано разпределение на промените по бюджета на община Хитрино за 2022 година.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.6; чл. 21, ал.2, във връзка с чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 1**

На основание чл. 125, ал. 4 от Закона за публичните финанси, Общински съвет Хитрино

Р Е Ш И:

Одобрява актуализираното разпределение на промените по общинския бюджет за 2022 година, както следва:

**1.**Със Заповед № 164/01.07.2022 година на кмета на Община Хитрино

|  |  |  |  |
| --- | --- | --- | --- |
| Дейност | Параграф | Сума  лв. | за сметка на дейност и параграф –лв. |
| 2122 ОбА  2123 | 10-13 – работно облекло  10-11 - храна | 100  4 000 | 1015-материали  10-98 др.разходи |
| 2604 Осветление на улици | 202 – възнагр.по извънтр.правоотн  10-15-материали  19-81 разходи за данъци | 3 000  12 000  10 | 10-16 – вода,горива и енергия |
| 2606 Ремонт на уличната мрежа | 10-62 – разходи за застраховки | 500 | 1015-материали |
| 2713 Спорт за всички | 551 –ДОО  560 – ЗОВ  580 – УПФ  10-20 - външни услуги | 100  70  50  1500 | Общински резерв |
| 2745 Обредни домове | 10-15-материали  10-30 – текущ ремонт | 2 000  4 500 | Общински резерв |
| 2759 Други дейности на културата | 10-15-материали | 7 000 | Общински резерв |

**2.** Със Заповед № 393/29.12.2022 година на кмета на Община Хитрино

|  |  |  |  |
| --- | --- | --- | --- |
| Дейност | Параграф | Сума  лв. | за сметка на дейност и параграф –лв. |
| 1122 ОбА | 209 – други възнаграждения | 150 | 551 ДОО |
| 1283 | 10-20 - външни услуги | 4 600 | 1283-1015-2000;1030-2287  1239 -1098-313 |
| 1311 ДГ | 580 ДЗПО | 500 | 560 ЗОВ |
| 2122 ОбА | 201 нещатен персонал | 1000 | 202 – възнагр.по извънтр.пр |
| 2123 ОбС | 101 заплати | 200 | 201 нещатен персонал |
| 2469 Др.дейн.здравео. | 1030-текущ ремонт | 2 500 | резерв |
| 2604 Осветление на улици | 202 – възнагр. по извънтр.право.  10-20 - външни услуги | 1 000  1 000 | 10-16 –вода, горива и енергия |
| 2606 | 10-20 - външни услуги | 1 000 | Общински резерв |
| 2619 Други дейности на БКС | 209 – други възнаграждения  551 –ДОО  560 – ЗОВ  580 – УПФ  10-20 - външни услуги | 500  1 000  1 400  800  10 000 | 2604- 10-16 – вода, горива и енергия |
| 2745 Обредни домове | 10-15-материали | 7 000 | Общински резерв |
| 2759 Др.дейн.на култ. | 1016-вода, горива, енергия | 500 | Общински резерв |
| 2866 Общински пазар | 202 – възнагр.по извънтр.право. | 1100 | Общински резерв |
| 2910 Разходи за лихви | 2221 лихви | 7 000 | Общински резерв |

**ПО ВТОРА ТОЧКА ОТ ДНЕВНИЯ РЕД**

Приемане на общинска Програма за намаляване риска от бедствия в община Хитрино за периода 2022 – 2025 година.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.12; т. 23, ал. 2; чл. 27, ал. 3 от Закона за местното самоуправление и местната администрация (ЗМСМА) прие

**РЕШЕНИЕ № 2**

На основание чл. 6д, ал. 3 от Закона за защита при бедствия (ЗЗБ), Общински съвет Хитрино

**Р Е Ш И:**

Приема общинска Програма за намаляване риска от бедствия в община Хитрино за периода 2022 – 2025 година. Приложение № 1 от 1.

**ПО ТРЕТА ТОЧКА ОТ ДНЕВНИЯ РЕД**

Приемане на отчет за изпълнение на Програмата за управление и разпореждане с имоти, общинска собственост през 2022 година.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 3**

На основание чл. 66а от Закона за общинската собственост (ЗОС) и чл. 66 от Наредбата за реда за придобиване, управление и разпореждане с имоти, общинска собственост, приета от Общински съвет Хитрино, Общински съвет Хитрино

**Р Е Ш И:**

Приема Отчет за изпълнение на годишната Програма за управление и разпореждане с имоти, общинска собственост през 2022 година. Приложение № 1 от 1.

**ПО ЧЕТВЪРТА ТОЧКА ОТ ДНЕВНИЯ РЕД**

Приемане на годишна Програма за управление и разпореждане с имоти, общинска собственост.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 4**

На основание чл. 8, ал. 1, ал. 9 от Закона за общинската собственост (ЗОС), Общински съвет Хитрино

Р Е Ш И:

Приема годишна Програма за управление и разпореждане с имоти, общинска собственост през 2023 година. Приложение № 1 от 1.

**ПО ПЕТА ТОЧКА ОТ ДНЕВНИЯ РЕД**

Приемане на годишен Отчет за изпълнение на действащите концесионни договори през 2022 година.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 5**

На основание чл. 40, ал. 2, т. 2 и ал. 3, т. 4 и чл. 132, ал. 2 от Закона за концесиите, Общински съвет Хитрино

Р Е Ш И:

Приема годишен отчет за изпълнение на действащите концесионни договори през 2022 година. Приложение № 1 от 1.

**ПО ШЕСТА ТОЧКА ОТ ДНЕВНИЯ РЕД**

Приемане на План за действие на общинските концесии в община Хитрино.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 6**

На основание чл. 8, ал. 9 от Закона за общинската собственост и чл. 40 от Закона за концесиите, Общински съвет Хитрино

Р Е Ш И:

Приема План за действие на общинските концесии в община Хитрино през 2023 година. Приложение № 1 от 1.

**ПО СЕДМА ТОЧКА ОТ ДНЕВНИЯ РЕД**

Приемане на списък на пасищата, мерите и ливадите от ОПФ (общински поземлен фонд) за общо и индивидуално ползване. Приемане на Годишен план за паша в община Хитрино за стопанската 2022/2023 година.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 7**

На основание чл.37и, ал. 3 от Закона за собствеността и ползването на земеделските земи (ЗСПЗЗ), Общински съвет Хитрино

Р Е Ш И:

**1.**Утвърждава списък на пасищата, мерите и ливадите от ОПФ (общински поземлен фонд) по землища за индивидуално ползване, съгласно Приложение № 1 от 2.

**2.**Приема План за паша за стопанската 2022/2023 година и Правила за ползване на пасищата и мерите. Приложение № 2 от 2.

**3.**Имотите да бъдат разпределени на правоимащите, съгласно изискванията заложени в чл.37и от Закона за собствеността и ползването на земеделските земи (ЗСПЗЗ), като бъдат предоставени за ползване под наем за срок от 5 стопански години, при годишна наемна цена: 6 (шест) лева за декар.

**4.**Всички останали имоти, които не са обхванати в списъка по Приложение № 1 остават за общо ползване от местните животновъди. Приложение № 2 от 2.

**5.**Упълномощава кмета на Община Хитрино да предприеме всички необходими действия по изпълнение на решението.

***Приложение № 1 от 2* -** Списък на пасищата, мерите и ливадите от ОПФ (общински поземлен фонд) по землища за индивидуално ползване.

***Приложение № 2 от 2*** *-* План за паша за стопанската 2022/2023 година.

**ПО ОСМА ТОЧКА ОТ ДНЕВНИЯ РЕД**

Приемане на годишен отчет за 2022 г. по изпълнение на Плана за действие към „Програма за опазване на околната среда на община Хитрино за периода 2021 – 2028 г.“

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал. 1, т. 23; във връзка с чл. 21, ал. 1, т. 12; чл. 21, ал. 2 от Закона за местно самоуправление и местна администрация (ЗМСМА) прие

**РЕШЕНИЕ № 8**

На основание чл. 79, ал. 4 от Закона за опазване на околната среда (ЗООС), Общински съвет Хитрино

Р Е Ш И:

Приема годишния отчет за 2022 година по изпълнение на Плана за действие към „Програмата за опазване на околната среда на община Хитрино за периода 2021 – 2028 г.“. Приложение № 1 от 1.

**ПО ДЕВЕТА ТОЧКА ОТ ДНЕВНИЯ РЕД**

Приемане на годишен отчет за 2022 г. по изпълнение на Плана за действие с подпрограми към „Програма за управление на отпадъците в община Хитрино, с период на действие 2021 – 2028 г.“.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал. 1, т. 23; във връзка с чл. 21, ал. 1, т. 12; чл. 21, ал. 2 от Закона за местно самоуправление и местна администрация (ЗМСМА) прие

**РЕШЕНИЕ № 9**

Приема годишния отчет за 2022 година по изпълнение на Плана за действие с подпрограми към „Програмата за управление на отпадъците в община Хитрино, с период на действие 2021 – 2028 г.“. Приложение № 1 от 1.

**ПО ДЕСЕТА ТОЧКА ОТ ДНЕВНИЯ РЕД**

Одобряване на годишен доклад за 2022 година за наблюдение на изпълнението на Плана за интегрирано развитие на Община Хитрино за периода 2021-2027 г.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал. 1, т. 23; чл. 21, ал. 2 от Закона за местно самоуправление и местна администрация (ЗМСМА) прие

**РЕШЕНИЕ № 10**

На основание чл. 24, т. 4 от Закона за регионалното развитие и чл. 91, ал. 4 от Правилника за прилагане на Закона за регионалното развитие (ЗРР), Общински съвет Хитрино

Р Е Ш И:

Одобрява годишния Доклад за 2022 година за наблюдение на изпълнението на Плана за интегрирано развитие на община Хитрино за периода 2021 – 2027 година. Приложение № 1 от 1 от 1.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Одобрение на ПУП-ПР в обхват квартал 10 и промяна на улична отсечка ОТ (осева точка) 34 – 48 по плана на село Черна.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 11; чл. 21, ал. 2 от Закона за местното самоуправление и местната администрация (ЗМСМА) прие

**РЕШЕНИЕ № 11**

На основание чл. 136, ал. 1 от Закона за устройство на територията (ЗУТ), във връзка с 134, ал. 2, т. 4 от ЗУТ (Закона за устройство на територията), Общински съвет Хитрино

Р Е Ш И:

Одобрява Подробния устройствен план (ПУП) – План за регулация (ПР) за промяна на действащия план на с. Черна, одобрен със заповеди № 3302 от 1951 год. за:

-промяна на уличната отсечка ОТ (осева точка) 34 - ОТ (осева точка) 48, като се вмъква нова ОТ (осева точка) 34а;

-дворищната регулация на УПИ II- фурна и IV-здравен дом (кметство), в кв. 10 се променя като се поставя по съществуващите граници;

-от УПИ I-училище и II- детски дом в кв. 10 се образуват нови: УПИ I-училище, III-детски дом, V-ООД и VI-ООД.

**ПО ДВАНАДЕСЕТА ТОЧКА ОТ ДНЕВНИЯ РЕД**

Одобряване на ПУП-ПП за Хранителен водопровод на с. Черна.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.21, ал. 1, т. 11; във връзка с чл. 21, ал. 2, от Закона за местно самоуправление и местна администрация (ЗМСМА) прие

**РЕШЕНИЕ № 12**

На основание чл. 136, ал. 1 от ЗУТ, във връзка с чл. 134, ал. 2, т. 4 от ЗУТ, Общински съвет Хитрино

Р Е Ш И:

Одобрява ПУП-Парцеларен план (ПП) за Хранителен водопровод на село Черна, като трасето преминава през поземлени имоти с идентификатор 80772.15.89 (пасище) и 80772.15.91, землище село Черна, с дължина 270.82 м. и 3.41 м. в населеното място по улична мрежа до ОК 84, съгласно приложения проект към докладната записка.

**ПО ТРИНАДЕСЕТА ТОЧКА ОТ ДНЕВНИЯ РЕД**

Одобряване на ПУП-ПП за довеждащ водопровод с. Черна.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 11 и чл. 21, ал. 2 от Закона за местното самоуправление и местната администрация (ЗМСМА), прие

**РЕШЕНИЕ № 13**

На основание чл. 136, ал. 1 от ЗУТ, във връзка с чл. 134, ал. 2, т. 4 от ЗУТ (Закона за устройство на територията), Общински съвет Хитрино

Р Е Ш И:

Одобрява ПУП-Парцеларен план (ПП) за Довеждащ водопровод на село Черна, който ще преминава през поземлени имоти с идентификатор 80772.21.7, 80772.21.10, 807772.21.63, 80772.21.86, 80772.21.91, 80772.22.27, 80772.22.28, 80772.22.29, 807772.22.121, 80772.22.127, 80772.22.128, 80772.22.137, 807772.15.89 и 80772.15.91, землище село Черна с дължина 2483.08 м и в населеното място по уличната мрежа на с. Черна по улица с ОК 11- ОК 10- ОК 9- ОК 8 и 40.22 м западно от ОК 8, с обща дължина от 390.46 м., съгласно приложения проект към докладната записка.

**ПО ЧЕТИРИНАДЕСЕТА ТОЧКА ОТ ДНЕВНИЯ РЕД**

Годишен отчет за 2022 година за изпълнение на „Програмата за управление на община Хитрино за мандат 2019 – 2023 година“.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл. 44, ал.5 от Закона за местното самоуправление и местната администрация (ЗМСМА) прие

**РЕШЕНИЕ № 14**

На основание чл. 21, ал.1, т.23 от ЗМСМА (Закона за местното самоуправление и местната администрация), Общински съвет Хитрино

Р Е Ш И:

Приема Годишния отчет за 2022 година на кмета на общината за изпълнение на „Програмата за управление на община Хитрино за мандат 2019 – 2023 година”. Приложение № 1 от 1.

**ПО ПЕТНАДЕСЕТА ТОЧКА ОТ ДНЕВНИЯ РЕД**

Отчет за дейността на Общински съвет – Хитрино и на неговите комисии за периода 01.01.2022 г. – 31.12.2022 г., мандат 2019 – 2023 г.

С 15 (петнадесет) гласа „за”, без „против” и без „въздържали се”, Общински съвет Хитрино, на основание чл.27, ал.6 от Закона за местното самоуправление и местната администрация (ЗМСМА) прие

**РЕШЕНИЕ № 15**

На основание чл. 101, ал.1 от Правилника за организацията и дейността на Общински съвет Хитрино, неговите комисии и взаимодействието му с общинската администрация, Общински съвет Хитрино

Р Е Ш И:

Приема Отчета за дейността на Общински съвет Хитрино и неговите комисии за периода от 01.01.2022 г. до 31.12.2022 година. Отчетът се разглежда в открито заседание и се разгласява на населението на общината по ред, определен в правилника по чл.21, ал.3. Приложение № 1 от 1.

**ПО ШЕСТНАДЕСЕТА ТОЧКА ОТ ДНЕВНИЯ РЕД**

Докладни записки:

***16.1.Докладна записка от г-н Нуридин Исмаил – кмет на община Хитрино за подписване на договор за разваляне/прекратяване на договор за дарение ДО-79/15.04.2016 година.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 16**

На основание чл. 4 от Правилника за вписванията, Общински съвет Хитрино

Р Е Ш И:

**1.**Дава съгласие за подписване на договор за разваляне/прекратяване на договор за дарение ДО-79/15.04.2016 година, вписан в Служба по вписванията гр. Шумен, с вх. № 2645 от 20.04.2016 г., Акт № 62, том 7, дело 1324/2016 година.

**2.**Възлага на Кмета на община Хитрино да осъществи всички необходими административни действия по изпълнение на настоящото решение.

***16.2.Докладна записка от г-н Нуридин Исмаил – кмет на община Хитрино за одобряване на извършените разходи за командировки на Кмета на община Хитрино и на Председателя на Общински съвет Хитрино.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 6; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 17**

На основание чл. 8, ал. 4 от Наредбата за командировките в страната, Общински съвет Хитрино

Р Е Ш И:

Одобрява извършените разходи за командировки в страната на кмета на община Хитрино за 2022 година в размер на 30.00 лв. (тридесет лева) и на Председателя на Общински съвет Хитрино в размер на 80.00 лв. (осемдесет лева).

***16.3.Докладна записка от г-н Илхан Ахмед – зам. Кмет на община Хитрино за продажба на имот, частна общинска собственост, представляващ УПИ XII-411 (дванадесети за четиристотин и единадесет) в квартал 36 (тридесет и шест) по плана на с. Хитрино, община Хитрино, с площ от 745 кв.м. (седемстотин четиридесет и пет квадратни метра), във връзка с чл. 35, ал. 1 от Закона за общинската собственост.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 18**

На основание чл. 35, ал. 1 от Закона за общинската собственост (ЗОС) и чл. 38, ал. 1, т. 1, чл. 41, ал. 1 и чл. 43, ал. 1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

**1.**Да се проведе публичен търг с явно наддаване за продажба на следния недвижим имот, частна общинска собственост:

УПИ XII-411 (дванадесети за четиристотин и единадесет) в квартал 36 (тридесет и шест) по плана на село Хитрино, община Хитрино, ул. „Еделвайс“ № 21, дворно място с площ 745 кв. м. (седемстотин четиридесет и пет квадратни метра), актуван с АЧОС (акт за частна общинска собственост) № 2885/15.11.2022 година.

В имота има учредено право на строеж за изграждане на жилищна сграда. Строителството е частично реализирано. Имотът граничи от две страни с улици, УПИ XIII-414, УПИ I-412 в кв. 36.

По удостоверение данъчната оценка на имота е 3043.30 лв. (три хиляди четиридесет и три лева и 30 ст.), към месец януари 2023 година.

В доклада за пазарната оценка от лицензиран оценител към месец януари 2023 година, за имота УПИ XII-411, в кв. 36, застроено дворно място, с площ 745 кв.м., по плана на село Хитрино, община Хитрино, ул. „Еделвайс“ № 21, определената пазарна стойност на имота е 3 725.00 лв. (три хиляди седемстотин двадесет и пет лева), без ДДС (данък добавена стойност).

Дължи се ДДС за земята, съгласно чл. 45, ал. 5 от ЗДДС.

**2.**Продажбата да се извърши за общински поземлен имот УПИ XII-411, в квартал 36, застроено дворно място, с площ от 745 кв.м., по плана на село Хитрино, община Хитрино, ул. „Еделвайс“ № 21, определената пазарна стойност на имота е 3 725.00 лева (три хиляди седемстотин двадесет и пет лева), без ДДС.

**3.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

Настоящото решение подлежи на обжалване в 14-дневен срок от обжалването му пред Административен съд- Шумен по реда на Административнопроцесуалния кодекс.

***16.4.Докладна записка от г-н Илхан Ахмед – зам. Кмет на община Хитрино за даване на съгласие за промяна предназначението на общински имот от публична в частна общинска собственост.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 19**

На основание чл. 6, ал. 1 от Закона за общинската собственост (ЗОС) и във връзка с чл. 3, ал. 2, т. 3 от ЗОС, Общински съвет Хитрино

Р Е Ш И:

**1.**Променя предназначението на недвижим имот, находящ се в село Каменяк, община Хитрино, ул. „Георги Бенковски“ № 2, кв. 30, парцел VIII- детска градина, съставляващ дворно място от 2 880 кв. м., ведно с построените в него монолитна сграда – детска градина на един етаж от 325.38 кв. м., изба от 36 кв. м., съгласно Акт за публична общинска собственост № 0078 от 17.06.1988 г. от публична в частна общинска собственост.

**2.**Упълномощава кмета на община Хитрино да извърши всички действия за правилното и законосъобразно изпълнение на настоящото решение.

***16.5.Докладна записка от г-н Ахмед Ахмед – зам. Кмет на община Хитрино за даване на съгласие за изработване на ПУП-ПП за елементите на техническата инфраструктура извън границите на урбанизираните територии на обект: Електрически кабел свързващ поземлени имоти с идентификатори 35969.4.303 и 35969.4.305 в село Каменяк, община Хитрино, област Шумен.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8; чл. 21, ал. 2, във връзка с чл. 21, ал. 1, т. 11 и чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 20**

На основание чл. 29, ал. 1 от ЗОЗЗ (Закона за опазване на земеделските земи) и чл. 30, ал. 3 от ППЗОЗЗ (Правилник за прилагане на Закона за опазване на земеделските земи) и във връзка с чл. 124а, ал. 1 и ал. 5 от Закона за устройство на територията (ЗУТ), Общински съвет Хитрино Р Е Ш И:

Одобрява заданието по чл. 125, ал. 1 от ЗУТ (Закона за устройство на територията) и разрешава изработването на ПУП-ПП (подробен устройствен план – парцеларен план) за елементите на техническата инфраструктура извън границите на урбанизираните територии на обект: Електрически кабел, свързващ поземлени имоти с идентификатори 35969.4.303 и 35969.4.305, с. Каменяк, община Хитрино, област Шумен, като новопроектното електропроводно отклонение до 35 Кv, преминава през следния имот: ПИ 35969.4.173, с начин на трайно ползване – „за селскостопански, горски ведомствен път“, дължина на провода 4.5 м., с площ с ограничения в ползването 17.96 кв.м.

Валидността на съгласието да е една година.

***16.6.Докладна записка от г-н Нуридин Исмаил – кмет на община Хитрино по проект за обект: „Текущ ремонт на Народно читалище „Просвета-1943“ в с. Тимарево, община Хитрино“.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 23 от Закона за местното самоуправление и местната администрация (ЗМСМА) прие

**РЕШЕНИЕ № 21**

На основание чл. 21, ал. 2 от Закона за местното самоуправление и местната администрация (ЗМСМА), във връзка с обявена кампания за набиране на кондидати за участие по проект „Красива България“ през 2023 година по програма на Министерството на труда и социалната политика, Общински съвет Хитрино

Р Е Ш И:

Възлага на кмета на община Хитрино да кандидатства пред проект „Красива България“ за 2023 година по мярка М01 „Подобряване на обществената среда в населените места“ с проектно предложение за обект: „Текущ ремонт на Народно читалище „Просвета-1943“ в село Тимарево, община Хитрино“, на обща стойност до 212 003.00 лева с ДДС (данък добавена стойност), от които до 127 202.00 лева с ДДС или до 60% съфинансиране от общинския бюджет на община Хитрино.

***16.7.Докладна записка от г-н Нуридин Исмаил – кмет на община Хитрино за изплащане на еднократна финансова помощ за пострадалото население, вследствие от опустошителното земетресение в южната част на Република Турция.***

С 15 (петнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 6; чл. 21, ал.2 и чл. 27, ал. 4 и ал. 5; чл. 44, ал. 1, т. 8 от Закона за местното самоуправление и местната администрация (ЗМСМА) прие

**РЕШЕНИЕ № 22**

На основание чл. 94, ал. 2 и ал. 3 и чл. 39 от Закона за публичните финанси, във връзка с разпоредбите на чл. 10 от ПМС (Постановление на Министерски съвет) № 7/19.01.2023 година за уреждане на бюджетните отношения през 2023 година, Общински съвет Хитрино

Р Е Ш И:

**1.**За изплащане на еднократна финансова помощ за пострадалото население, вследствие на опустошителното земетресение от 06.02.2023 година в южната част на Република Турция в размер на 40 000 лв. Средствата да се осигурят от собствените приходи на Община Хитрино .

**2.**Сумата да се преведе по посочената в сайта на Турското посолство банкова сметка за дарения:

ПОСОЛСТВОТО НА РЕПУБЛИКА ТУРЦИЯ

IBAN BG64TCZB93501010150300

ТЕ ДЖЕ ЗИИРАТ БАНКАСЪ-КЛОН СОФИЯ

**ПО СЕДЕМНАДЕСЕТА ТОЧКА ОТ ДНЕВНИЯ РЕД**

Питане.

Не се направиха питания.

Г-н Мустафа Ахмед – Председател на Общински съвет Хитрино закри заседанието, поради изчерпване на дневния ред, в 11.30 часа.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО